Aarhuus Stifts-Tidende, 1844-01-04
Jkke længe har nogen Retssag vakt saa almeen Deeltagelse, som den mod Homopathen Lund nylig afsagte Hof- og Stadsretsdom, hvorved denne vaarige Olding, der er bekjendt som en retsindig og videnskabelig dannet Mand, saavel her i hans Fædreland, som i Udlandet, er bleven idømt 2 Aars Forbedringshuusstraf, idet Loven om Qvaksalveri er i al sin Strænghed gjort anvendelig paa ham, fordi han, der ikke har taget nogen lægevidenskabelig Embedsexamen, ikke har nogensomhelst Berettigelse til at practisere som Læge, skjøndt det er forunderligt, at der ikke i den lange Aarrække, denne Mand saa gavnligen har virket, er bleven meddeelt ham Licents til at practisere, som man har givet saa mange andre endog fremmede Læger. J over 30 Aar havde han først practiseret i Alleopathien under auth. Lægers An og Tilsvar; nemlig først under Regimentschirurg, Hartwig ved Garden, under hvem han var ansat som Underchirurg, og senere, efter at have gjort et Togt til Vestindien som Skibslæge, under Prof. Castberg, Klingberg og Wendt, der Alle have meddeelt ham Duelighedsattester. Fra 1820 lagde han sig efter Hombopathiens Studium, som han udøvede med Held. Men da der for Udøvelsen af denne Læge methode ikke er indført nogen Exammen, kunde enhver anden Læge, fordi han har Examen, anvende den naar han vilde, medens den, anvendt af ham, der i dens Studium vist i ingen Henseende stod tilbage for de Andre, bliver straffet som Qvaksalveri. En Examen i Alleopathien skal altsaa, ifølge denne Dom, ansees som Garanti for Dygtighed i Hombopathi. Thi derved er dog vel sagtens ikke afgjort, om Hombopathiens Anvendelse er at ansee for Qvaksalveri, saalænge de examinerede Læger have Lov til at anvende den. Nok er det, Lund er nu dømt i Forbedringshuset. Og Den, som har fældet ham, er Districtslæge Nyrop paa Morse, der, efter Procurator Callundans offentlige Bekjendtgjørelse, havde paa en snild Maade tillistet sig nogle Breve fra Lund til Callundans Kone, som leed af en chronisk Øienaffection, der næsten grændsede til total Blindhed, og i lang Tid havde forgiæves søgt Hjælp hos de alleopathiske Læger, og omsider havde henvendt sig til Lund med Bøn om homopathisk Hjælp, som Denne havde anseet for sin Pligt at yde hende, ved aldeles gratis at tilstille hende nogle iøvrigt høist uskadelige Midler. Nyrop havde nemlig en Dag ifølge Procur. Callundans Bekjendtgjørelse – da Callundan og hans Kone vare fraværende, faaet deres Datter til at laane sig nogle af Lunds Breve, der laae under Laas og Lukke, og det under Opdigtelsen af deres Nødvendighed for ham ved Affattelsen, af en Beretning om hendes Moders Sygdomstilstand, hvorimod han har indsendt dem til Sundhedscollegiet. Callundans Bekjendtgjørelse, der er for vidtløftig til her at optages i sin Heelhed, skjøndt Hr. C. har anmodet os derom, slutter saaledes: Har end Hr. Nyrop ved sin uværdige Adfærd skaaret sig sit eget Stempel, saa kan det dog billigen beklages, at vi i Lovene ikke finde antegnede nogen directe Straf for en Brøde, der har baaret saa ulykkelige Følger og fra hvilken de moralske Følelser vender sig med Afsky. Jeg opfordrer Dem herved, Hr. Districtslæge, Nyrop, til ufortøvet at tilbagelevere mig de tilsnegne Breve, der ene og alene ere min lovlige Eiendom, som De uforsvarlig har tilvendt Dem og hvorover De har vovet at disponere paa en fornedrende Maade. Yndede man stundom Angivelsen, saa var dog stedse Angiveren en Gjenstand for Foragt, thi Fjendskab mod det Onde er Danskens Mærke. Rammes De end ikke af Lovens Haand, og føler De maaskee endog Glæde over Deres mørke Gierning, da vil dog nok den Tid komme, da det ogsaa for Dem er ude med Smillet af Lykken, da Deres Øie skal bløde Samvittighedens blodige Taarer, og da Angeren i Deres Hjerte nagende skal tilraabe Dem: at De gjorde en ædel Olding ulykkelig."J Middelfart gaves Nytaarsdags Aften, af Byens Musikdilettanter, en Vocal- og Jnstrumental Concert, hvis Jndtægt var bestemt til Uddeling mellem de mange Enker og smaae Børn i Oxby Sogn, som have mistet deres Forsørgere under deres Bestræbelser for at komme nogle Skibbrudne til Hjælp.